13.12.2022.
(8)
LV
Eiropas Savienības Oficiālais Vēstnesis
L 319/87
Ievērojot LES 41. panta 2. punktu un saskaņā ar Padomes Lēmumu (KĀDP) 2021/509, ar ko tika izveidots Eiropas Miera mehānisms (1), darbības izdevumus, kas rodas no šā lēmuma un darbībām militārā vai aizsardzības jomā, ir jāsedz dalībvalstīm,
IR PIEŅĒMUSI ŠO LĒMUMU.
1. pants Misija 1.
Savienība veic militāru partnerības misiju Nigērā (EUMPM Niger), lai sniegtu atbalstu Nigērai tās cīņā pret teroristu bruņotajām grupām saskaņā ar cilvēktiesībām un starptautiskajām humanitārajām tiesībām. 2.
EUMPM Niger stratēģiskais mērķis ir atbalstīt Nigēras bruņoto spēku spēju veidošanu, lai uzlabotu to spēju ierobežot draudus, ko rada teroristu bruņotās grupas, aizsargāt Nigēras iedzīvotājus un radīt drošu vidi.
3.
Minētajā nolūkā EUMPM Niger:
a) atbalsta Bruņoto spēku tehniķu apmācības centra izveidi un attīstību, sniedzot konsultācijas un apmācību, tostarp apmācītājiem; b) atbalsta Nigēras bruņoto spēku specializēto spēju attīstību, pēc pieprasījuma sniedzot specializētu apmācību; c) atbalsta sakaru un vadības atbalsta bataljona izveidi un attīstību, apmācot un mentorējot tā vienības, tā speciālistus un tā komandķēdi, lai to pēc tam varētu izvietot Nigēras operāciju atbalstam saskaņā ar cilvēktiesībām un starptautiskajām humanitārajām tiesībām. 4.
EUMPM Niger stratēģiskajā un operatīvajā plānošanā, darbībās un ziņošanā pilnībā integrē un proaktīvi iekļauj starptautiskās humanitārās tiesības, cilvēktiesības un dzimumu līdztiesības principu, civiliedzīvotāju aizsardzību, kā arī programmas saskaņā ar ANO Drošības padomes rezolūciju (ANO DP rezolūcija) 1325 (2000) sieviešu, miera un drošības jomā, ANO DP rezolūciju 2250 (2015) jaunatnes, miera un drošības jomā un ANO DP rezolūciju 1612 (2005) bruņota konflikta skartu bērnu jomā. 5.
Turklāt EUMPM Niger sekmēs palīdzību, ko Nigērai sniedz Eiropas Miera mehānisma ietvaros attiecībā uz Bruņoto spēku tehniķu apmācības centru un – ja Padome pieņem lēmumu par nepieciešamo palīdzības pasākumu – atlasītu sakaru un vadības atbalsta bataljonu.
Misijas aktivitātes koordinē ar savlaicīgu ekipējuma nodrošināšanu Eiropas Miera mehānisma ietvaros.
2. pants ES misijas komandiera iecelšana Militārās plānošanas un īstenošanas centra (MPĪC) direktors ir EUMPM Niger misijas komandieris.
3. pants Misijas štāba izraudzīšanās 1.
MPĪC ir stacionāra vadības un kontroles struktūra militāri stratēģiskā līmenī, kas neatrodas operāciju norises vietā.
Tā ir atbildīga par EUMPM Niger operatīvo plānošanu un īstenošanu.
2.
EUMPM Niger misijas spēku štābs atrodas Nigērā un darbojas ES misijas spēku komandiera vadībā.
(1) Padomes Lēmums (KĀDP) 2021/509 (2021. gada 22. marts), ar ko izveido Eiropas Miera mehānismu un atceļ Lēmumu (KĀDP) 2015/528 (OV L 102, 24.3.2021., 14. lpp.).